**A Nemzetgazdasági Minisztérium (1051 Budapest József nádor tér 2-4.) pályázatot hirdet**

**a Könyvvizsgálói Közfelügyeleti Főosztály**

**határozatlan idejű felügyeleti referensi munkakör**

**betöltésére.**

**A felügyeleti referens feladata:**

* részvétel minőségellenőrzések lefolytatásában azoknál a kamarai tag könyvvizsgálóknál, könyvvizsgáló cégeknél, amelyek közérdeklődésre számot tartó gazdálkodóra vonatkozóan végeznek jogszabályi kötelezettségen alapuló könyvvizsgálói tevékenységet,
* könyvvizsgálói közfelügyelettel kapcsolatos egyéb eljárások lefolytatása,
* hatósági döntések előkészítése.

**Pályázati feltételek:**

* könyvvizsgálói kamarai tagság
* magyar állampolgárság, cselekvőképesség, büntetlen előélet,
* egyetemi vagy főiskolai szintű gazdálkodási szakon szerzett közgazdász szakképzettség (a közszolgálati tisztviselők képesítési előírásairól szóló 29/2012. (III. 7.) Korm. rendelet 3. számú melléklet 47. számú „Gazdálkodással kapcsolatos feladatkör” megnevezésű feladatkör szerint) vagy jogász szakképzettség,
* Microsoft Office felhasználói szintű ismerete (különösen MS Word, MS Excel, MS PowerPoint)
* hazai és nemzetközi könyvvizsgálati standardok ismerete,
* hazai és nemzetközi számviteli szabályok ismerete,
* angol nyelvtudás.

**Előnyt jelent:**

* könyvvizsgálói területen szerzett tapasztalat,
* könyvvizsgálati szoftver ismerete,
* ACCA vagy CPA USA tagság,
* banki- és/vagy biztosítói folyamatok ismerete
* nagyfokú önállóság, jó problémamegoldó képesség, gyors, hatékony és alapos munkavégzés,
* jó szervező- és kommunikációs készség.

Felhívjuk a Tisztelt Pályázók figyelmét, hogy a kinevezéshez nemzetbiztonsági ellenőrzés és három hónapnál nem régebbi hatósági erkölcsi bizonyítvány szükséges.

A pályázat **érvényesen** benyújtható postai, személyes vagy elektronikus úton.

**A pályázathoz csatolandó dokumentumok postai és személyes benyújtás esetén:**

* a pályázó szakmai életútját részletesen bemutató **fényképes önéletrajz**,
* **magyar nyelvű motivációs levél**,
* **iskolai végzettséget** és egyéb végzettséget/ismeretet/nyelvtudást **tanúsító okiratok** másolata,
* **aláírt nyilatkozat** arról, hogy a pályázati anyagot az eljárásban résztvevők megismerhetik,
* **aláírt nyilatkozat** büntetlen előéletről,
* **aláírt nyilatkozat** arról, hogy a pályázati eljárást követően a pályázó hozzájárul pályázati anyagának a Nemzetgazdasági Minisztérium adatbázisában történő rögzítéséhez,
* amennyiben nem járul hozzá pályázati anyaga megőrzéséhez és adatbázisban való rögzítéséhez, úgy **aláírt nemleges nyilatkozat** csatolása.

*FONTOS! Felhívjuk a Tisztelt Pályázók figyelmét, hogy postai vagy személyes benyújtás esetén* ***MINDEN csatolandó dokumentumot egyszerre kérünk benyújtani****, a beküldött dokumentumok pótlására, kiegészítésére* ***elektronikus úton nincs lehetőség*** *és csak a* ***hiánytalan dokumentációt*** *tekintjük érvényesnek.*

**Elektronikus benyújtás esetén:**

* a pályázó szakmai életútját részletesen bemutató fényképes **önéletrajz,**
* **magyar nyelvű motivációs levél**,
* **iskolai végzettséget** és egyéb végzettséget/ismeretet/nyelvtudást tanúsító **okiratok szkennelt** **változata**,
* **aláírt szkennelt nyilatkozat** arról, hogy a pályázati anyagot az eljárásban résztvevők megismerhetik,
* **aláírt szkennelt nyilatkozat** büntetlen előéletről,
* **aláírt szkennelt nyilatkozat** arról, hogy a pályázati eljárást követően a pályázó hozzájárul pályázati anyaga adatbázisba történő rögzítéséhez,
* amennyiben nem járul hozzá pályázati anyaga megőrzéséhez, **úgy aláírt szkennelt nemleges nyilatkozat csatolása**.

*FONTOS! Felhívjuk a Tisztelt Pályázók figyelmét, hogy elektronikus benyújtás esetén* ***MINDEN csatolandó dokumentumot egyszerre kérünk benyújtani****, a beküldött dokumentumok pótlására, kiegészítésére* ***postai úton/személyesen nincs lehetőség*** *és csak a* ***hiánytalan dokumentációt*** *tekintjük érvényesnek.*

### A besorolás, az illetmény, valamint az egyéb juttatások megállapítása a közszolgálati tisztviselőkről szóló 2011. évi CXCIX. törvény (Kttv.), továbbá egyéb vonatkozó jogszabályok és belső utasítások alapján történik.

Jelen pályázatban kiírt munkakörre a Nemzetgazdasági Minisztérium határozatlan idejű kormányzati szolgálati jogviszonyt létesít azzal, hogy a Kttv. alapján 6 hónap próbaidőt köt ki.

**A pályázat benyújtásának határideje:** **2016. május 26.**

**Az állás betölthető**: Az elbírálást követően azonnal.

**A munkavégzés helye**: 1055 Budapest, Honvéd u. 13-15.

**A pályázat benyújtásának módja és feltételei:**

A pályázatot személyesen vagy postai úton – zárt borítékban – a Nemzetgazdasági Minisztérium Személyügyi Főosztályának címezve (1051 Budapest József nádor tér 2-4.) kérjük benyújtani. A borítékon kérjük feltüntetni: **„NGM … pályázat *felügyeleti referens* munkakörre**”. (pályázó neve)

A pályázatot elektronikus úton a [**hr@ngm.gov.hu**](mailto:hr@ngm.gov.hu) **e-mail címre kérjük benyújtani, az e-mail tárgyában kérjük feltüntetni: „NGM … pályázat *felügyeleti referens* munkakörre” (pályázó neve). A pályázat elektronikus úton történő fogadásáról minden esetben küldünk visszajelzést e-mailben.**

**A pályázat elbírálásának rendje:**

A bizalmasan kezelt pályázatok a benyújtási határidőt követő 30 napon belül kerülnek elbírálásra.

A kiválasztott pályázók többkörös személyes interjún vesznek részt, ahol szakmai és személyes rátermettségüket vizsgáljuk. A pályázat eredményéről az elbírálásra előírt 30 napot követő 8 munkanapon belül a pályázók elektronikusan, elektronikus elérhetőség hiányában postai úton írásban értesítést kapnak.

A benyújtott pályázati anyagok az elbírálásra előírt 30 napos határidőt követő 15 munkanapon belül a Személyügyi Főosztályon személyesen átvehetők, ezt követően a pályázatok megsemmisítésre kerülnek.

Felhívjuk a Tisztelt Pályázók figyelmét, hogy a határidőn túl benyújtott pályázatokat nem áll módunkban figyelembe venni. A benyújtott pályázatokat **csak abban az esetben tekintjük érvényesnek,** és kerülnek elbírálásra, amennyiben **valamennyi** – jelen pályázati felhívásban feltüntetett – **formai és tartalmi feltételnek megfelelnek.**

**A pályázattal kapcsolatban érdeklődni lehet:**

A Könyvvizsgálói Közfelügyeleti Főosztályon a 06 1 896 -3695-ös telefonszámon.

Jelen pályázati felhívás a Nemzetgazdasági Minisztérium honlapján (<http://www.kormany.hu/hu/dok?source=8&type=409&year=2015#!DocumentBrowse>) került hivatalosan közzétételre.

A pályázati felhívás megtalálható ezenkívül a [www.kozigallas.hu](http://www.kozigallas.hu) weboldalon is. Amennyiben a pályázati felhívások szövegében eltérés található, **a Nemzetgazdasági Minisztérium honlapján közzétett pályázati kiírás szövegét kell irányadónak tekinteni.**